ms en ms en ms ms ms ms ms ms ms ms ms ms id ms ms ms ms id id ms id ms id en en en en cs ms ms ms ms ms id ms ms id id ms en id de id ms ms it jv ms id id ms ms en en id id ms ms id id id ms id ms ms en
1,937 kes baru, lebih separuh di Lembah Klang
December 13, 2020 9:10 am
Kementerian Kesihatan (KKM) hari ini melaporkan terdapat 1,937 kes baru Covid-19 dan sembilan kematian.
Lebih separuh daripada kes baru, iaitu 54.8 peratus, dilaporkan di Lembah Klang. Selangor mencatatkan 823 kes (42.4 peratus) manakala Kuala Lumpur dengan 238 kes (12.3 peratus).
Sebahagian besar kes di Selangor, iaitu 714 kes (86.8 peratus) adalah daripada kluster-kluster sedia ada dan saringan kontak rapat.
Walaupun sebahagian besar kes baru di Lembah Klang adalah daripada kluster dan punca yang diketahui, sebanyak 135 kes (12.7 peratus) diklasifikasikan sebagai “lain-lain saringan”.
Klasifikasi itu digunakan antaranya bagi saringan untuk mereka yang bergejala, saringan prapembedahan dan saringan di tempat kerja.
Sabah pula negeri dengan kes baru kedua tertinggi iaitu sebanyak 429 kes (22.1 peratus).
Kes baru di Johor juga mencecah tiga angka hari ini, dengan 105 kes.
Sebanyak 725 kes baru yang dilaporkan hari ini (37.4 peratus) berkaitan kluster di pusat tahanan sementara (PTS) dan penjara.
Ia membabitkan Kluster Penjara Jalan Harapan (565 kes), Kluster Rumah Merah (112 kes), Kluster Tembok (43 kes), dan Kluster Penjara Seberang Perai (5 kes).
Sementara itu, terdapat 911 pesakit yang telah sembuh hari ini, menjadikan jumlah kes sembuh kepada 68,084 kes (iaitu 82.8 peratus daripada jumlah keseluruhan kes).
Kes aktif: 13,751 (1,884 lebih banyak daripada hari sebelumnya)
Pesakit di ICU: 121 (2 kurang daripada hari sebelumnya)
Pesakit memerlukan bantuan pernafasan: 66 (3 lebih banyak daripada hari sebelumnya)
Kematian: 9 (jumlah keseluruhan 411)
Korban terbaru adalah seperti berikut:
Pesakit 47,390 – Lelaki, 41 tahun, meninggal dunia di Hospital Enche’ Besar Hajjah Khalsom, Kluang, Johor
Pesakit 52,970 – Lelaki, 58, meninggal dunia di Hospital Tuaran, Sabah
Pesakit 64,325 – Lelaki, 84, meninggal dunia di Hospital Pulau Pinang
Pesakit 67,155 – Lelaki, 71, meninggal dunia di Hospital Enche’ Besar Hajjah Khalsom, Kluang, Johor
Pesakit 67,928 – Perempuan, 49, meninggal dunia di Hospital Enche’ Besar Hajjah Khalsom, Kluang, Johor
Pesakit 78,952 – Lelaki, 74, meninggal dunia di Hospital Duchess of Kent, Sandakan, Sabah
Pesakit 79,026 – Lelaki, 65, jenazah dibawa ke Hospital Duchess of Kent, Sandakan, Sabah
Pesakit 69,654 – Lelaki, 33, meninggal dunia di Hospital Sungai Buloh, Selangor
Pesakit 79,027 – Lelaki, 38, jenazah dibawa ke Hospital Duchess of Kent, Sandakan, Sabah
3 kluster baru, 4 kluster tamat
KKM turut memaklumkan terdapat tiga kluster baru yang dilaporkan hari ini, iaitu Kluster Bukit Gemok di Tawau, Sabah. Setakat ini sebanyak 71 individu telah disaring dengan 10 daripadanya positif.
Kluster baru kedua ialah kluster Tapak Bina Cendana yang melibatkan daerah Lembah Pantai, Titiwangsa, dan Cheras, di Kuala Lumpur.
Kes-kes awal dikenal pasti sejak 10 Dis menerusi saringan bersasar di tempat kerja. Setakat ini, seramai 175 orang telah disaring dengan 11 daripadanya positif (10 warga asing, seorang warga tempatan).
Kluster baru ketiga pula ialah kluster Dang Mutiara melibatkan daerah Gombak di Selangor serta Dungun dan Kemaman di Terengganu.
Kes indeks kluster ini dilaporkan positif pada 9 Dis menerusi saringan sign on pelantar minyak dan kini dirawat di Hospital Sungai Buloh. Setakat ini, seramai 102 orang telah disaring dengan 10 daripadanya positif.
Dalam pada itu, terdapat empat kluster yang ditamatkan hari ini iaitu kluster Abell (Sarawak), kluster Seridana (Putrajaya) serta kluster Limbungan dan kluster Bina Labuan (Labuan).
Ia menjadikan jumlah kluster yang masih aktif dan sedang dipantau kepada 189 kluster.
Berikut adalah pecahan kes baru mengikut negeri:
Kuala Lumpur: 238 (2 daripadanya merupakan kes import)
Berita penuh : https://www.malaysiakini.com/news/554944
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Blogger ikrar terus bongkar ‘kemungkaran politik’ Zahid
Ordinan, proklamasi darurat Parlimen Batu Sapi, Gerik dan DUN Bugaya dibatalkan
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
© 2020 puteradaily.com. All rights reserved.